Virtuális valóság rendszerek alkalmazása Parkinson betegek kezelésében
Gilányi Attila, Debreceni Egyetem

A Parkinson-kór a második leggyakoribb progresszív neurodegeneratív megbetegedés. Világszerte 7-10 millió embert érint. Az orvostudomány jelenlegi ismeretei szerint nem gyógyítható, de számos, a betegek életminőségét javító ‒ gyógyszeres, illetve nem gyógyszeres ‒ terápiája ismert. A nem gyógyszeres módok csoportjában nagy jelentőséggel bírnak és igen hatékonyak a különböző pszicho- valamint fizioterápiás módszerek.
Ebben az előadásban azt vizsgáljuk meg, milyen lehetőségeket nyújthat a betegség fizioterápiás kezelésében a virtuális valóság rendszerek alkalmazása.